b'\n_START_ARTICLE_\nBadinerie\n_START_PARAGRAPH_\nBadinerie (ogs\xc3\xa5 badinage; fransk for \xc2\xabsp\xc3\xb8k\xc2\xbb) er et dansbart karakterstykke \xe2\x80\x93 og ikke i egentlig forstand en dans \xe2\x80\x93 i suiter fra 1700-tallet._NEWLINE_Badinerier er p\xc3\xa5 bin\xc3\xa6r form og g\xc3\xa5r i en livlig totakt, mye likt en hurtig gavotte._NEWLINE_Det langt mest kjente eksempelet p\xc3\xa5 en badinerie er sluttsatsen i 2. orkestersuite i h-moll (BWV 1067) av Johann Sebastian Bach, men ogs\xc3\xa5 Christoph Graupner og Georg Philipp Telemann brukte formen i franske ouverturer, ogs\xc3\xa5 de i hurtige tempi og i 2/4 eller alla breve. Mange badinerier begynner med opptakt, men det finnes unntak, f.eks brukte ikke Graupner opptakt._NEWLINE_Mens betegnelsen \xc2\xabbadinerie\xc2\xbb ikke er mye brukt, er det italienske motstykket \xc2\xabscherzo\xc2\xbb langt mer vanlig.'